**A 18. WIN-Global konferencia – Busan, Korea ( 2010.05.09 – 14.) – Gyors - beszámoló…..**

A konferencia alapgondolata : A nukleáris energia kulcsfontosságú a zöld energia arányának
 növelésében

Az 5 napos konferencia első napján délelőtt zajlott le a 2010-es választások eredményeként 15 főből álló WIN-Global vezetőségi ülése, délután pedig a közgyűlés.

Az elnöki beszámolót az 5. WiN-Global ( ezévben ismét újraválasztott) elnökasszonya, Cheryl Bogges tartotta.

A WiN-Global 7 kontinens 80 országából 3080 tagot számlál. 27 ország rendelkezik nemzeti szinten szervezette + önálló szervezete van a NAÜ-nek. Minden ország és a NAÜ is képviseltette magát a konferencián. Az elmúlt 2 évben a tagság 951 fővel nőtt. Negyedévente megjelenik a WiNFO és évente adnak a tagok javaslatot a WiN-Award –ra.

2009 májusában elkészült a WiN staratégiai terv, meghatározva a jövőképet, a küldetést, valamint a hosszabb és rövidebb távú célokat, majd a célok megvalósítását szolgáló tevékenységeket.

A Stratégiai tervben olyan hosszabb távú ( 10 éves) célok fogalmazódtak meg, mint:

* fokozni a WiN szerepét a nukleáris technológiák és alkalmazások megismertetésében és kommunikálásában,kiemelve az életminőség javítására való hatását,
* felhívni az érdekelt felek figyelmét a WiN azon szerepére, amit a résztvevők tudására, gyakorlatára alapozva betölt a nukleáris energia és a nukleáris technikák népszerűsítésében betölt,
* fokozni a WiN részvételét és befolyását minden nukleáris energiával kapcsolatos fórumon

Középtávú (2-4 éves) célkitűzések:

* gyűjteni és dokumentálni az egyes szervezetek üzemeltetési gyakorlatát, különös tekintettel a jó gyakorlatra,
* a tagok tudjanak kommunikálni azon kérdésekben, amelyek a közvéleményt a nukleáris technológiákkal és a sugárvédelemmel kapcsolatosan érdeklik,
* létrehozzon egy olyan szervezetet, amely a képzésen, a network-ön és a kölcsönös kapcsolati rendszeren alapulva meghatározott válaszokat adhat a nukleáris energiával kapcsolatos kérdésekre,
* kihasználja a WiN-ben rejlő lehetőséget az érdekelt felek számára beleértve, a tagokat, a szponzor szervezeteket és a lakosságot is.

Rövid távú, éves célkitűzések, mint:

* Világosan meghatározott, tervszerű folyamatok és éves tevékenységek,
* Az éves terv végrehajtása
* A teljesítések figyelemmel kísérése és mérése.

2009-ben a WiN –Global működését szabályozó dokumentumok is készültek:

* a vezetőségi meeting-ek szervezésére és dokumentálására,
* a tagok által felvetett kérdések kezelésére,
* a pozíciók megszerzésére vonatkozó esélyegyenlőségről,
* a döntések többségi elven való elfogadásáról,
* új WiN szervezetek létrehozásáról,
* a WiN szerepéről a nukleáris fegyverek elterjedésének megakadályozásában,
* a WiN-Global network eszközként használható lehetőségekről
* a WiN- Global és a media kapcsolatáról, valamint
* a WiN –Award kitüntetésre vonatkozó javaslatokról és azok feldolgozásáról.

A WiN –Global bizottságokat hozott létre, mint:

* a Stratégiai bizottság ,amely a tervezésért felelős,
* a Kommunikációs bizottság, amely azért felelős, hogy a WiN –Global céljainak megfelelő legyen mind a belső, mind a külső kommunikáció,
* az Üzeneteket megfogalmazó Messaging Comittee felelős azért, hogy az alapvető nukleáris tudományok, a nukleáris technikák alkalmazása, a nukleáris fejlesztések, a környezetvédelem, az üzemeltetés, a biztonság, a baleseti kockázatok, a nukleáris fegyverek terjedésének megakadályozása, a nukleáris üzemanyag ciklus, a nukleáris hulladék –menedzsment, a rektor tervezés és a nukleáris energia jövőbeni felhasználásával kapcsolatosan felmerülő kérdésekre rövid, tömör, szakszerű válaszokat fogalmazzon meg, amelyek alkalmasak üzenetként való közvetítésre. E munkacsoportban vett részt Kristó Réka a WiN –Magyarországot képviselve.
* A WiN-Award bizottság, amely a díj elnyerésére vonatkozó javaslatok feldolgozását és a lehetséges jelöltek kiválasztását készíti elő a vezetőség számára döntésre.
* WiN-Global titkárságot működtető bizottság, (Feladata: pénzügyek, ösztöndíj a fejlődő országoknak lehetővé tenni a részvételüket az éves konferenciákon).

A koreai találkozón minden ország egy 5-6 perces ország-riportot adott a WiN tevékenységéről az alábbi felépítésben ( Ld . melléklet beszámolónk):

* Mikor alakult , hány tagja van
* Az ország nukleáris helyzetének bemutatása
* Az ország nukleáris hulladékkezelésének kérdése
* A WiN mentori, kommunikációs programja ( oktatással, tájékoztatással kapcsolatban – célcsoportok)
* A lakossági tájékoztatásban betöltött szerep
* Beszámoló a 2009.évi tevékenységekről
* 2010.évi tervek

A szakmai szekciók az alábbi témakörök közé csoportosultak:

Session Ⅰ- Atomerőmű építés és üzemeltetés

Session Ⅱ- Fejlett nukleáris technológiák, üzemanyag, berendezések

Session Ⅲ- Sugárvédelem és alkalmazás

Session Ⅳ- Radioaktív hulladékkezelési technológiák

Session V - Politika, nukleáris biztonsági és környezetvédelmi előírások,

Session V*I –* Emberi erőforrások, együttműködés, projekt tevékenységek

*Az elhangzott előadások közül az alábbiakat tartottam rendkívül figyelemre méltónak:*

1. *Goon-Cherl Prk, Professor, Seoul Natinal Univ./president of KNS, Korea – Extension of nuclear energy use for future*
2. *Jin Kang , Doosan, Korea – Advanced design features for UEA NPP plant components*
3. *Irina Borysova, WNA, UK – International standardization of Nuclear reactor designs*
4. *Hyo Won Kim, Doosan, Korea – Manufacturing process of APR1400*
5. ***Helena Loner – WiN Switzerland – What is more ethical- to use nuclear energy or to ban it?***

 ***Bacs Judit***

*Megj: Nem voltak kinyomtatott előadás anyagok, ígérték, hogy a WIN-Korea honlapon rövidesen hozzáférhetünk.*

*Melléklet: WIN-Hungary előadásanyag + a leadott report*